[{"text_idx": "#000003", "text": "Zientzia herritarrengana hurbiltzeko Elhuyarrek abian jarritako Zientziakide egitasmoaren barnean kokatu behar da hitzaldi-zikloa. Zientziakideren xedea da zientzia eta gizartea elkarrekintzan jartzea, horretarako ikerketa eta berrikuntza arduratsua oinarri hartuta (RRI ingelesez, Responsible Research and Innovation). Zientziakidek, beraz, euskal zientzia-sistemaren eta gizartearen arteko zubi-lana egin nahi du, eta \u201cElhuyar Solasaldiak\u201d ekimenak horretan sakondu nahi du."}, {"text_idx": "#000007", "text": "Hirugarren solasaldian, apirilaren 28an, Agustin Arrieta Urtizberea EHUko filosofia irakasleak pentsamendu kritikoa izango du hizpide. Egungo gizartearen eraldaketa-prozesu azkar eta etengabean jasotzen dugun gehiegizko informazioa aztertzeko pentsamendu kritikoa garatzeko beharraz ariko da. Pentsamendu kritikoak lagunduta, informazio partzialen eta interesatuen inguruan eta ebidentzietan oinarritutako informazioa eraikitzeko premiaz ariko da."}]